পুষ্প সুন্দর তুলাধর

থাম্ব|200px|কাঠমান্ডুর স্বয়ম্ভূনাথ স্তূপের পূর্ব দিকে স্থাপিত বৈরোচন বুদ্ধের মণ্ডিত মূর্তি, যা পুষ্প সুন্দর অনুদান করেন।
পুষ্প সুন্দর তুলাধর (১৮৮৫-১৯৩৫) হলেন নেপালের কাঠমান্ডুর একজন প্রভাবশালী বণিক। ১৯১৮ খ্রিষ্টাব্দে স্বয়ম্ভূনাথ স্তূপের সংস্কার কাজের তিনি অন্যতম প্রধান দাতা সদস্য ছিলেন। Page 19. ইউনেস্কোর বিশ্ব ঐতিহ্য স্থান স্বয়ম্ভূ বৌদ্ধ ধর্মাবলম্বীদের অন্যতম পবিত্র স্থান এবং নেওয়ার বৌদ্ধ ধর্মের কেন্দ্র। Page 10. তার শ্বশুর ধর্ম মান তুলাধর স্বয়ম্ভূর সংস্কার কাজে নেতৃত্ব দেন, যা ১৯২১ খ্রিষ্টাব্দে সম্পন্ন হয়।Gutschow, Niels; Gellner, David N. and Basukala, Bijay (1997) The Nepalese Caitya: 1500 Years of Buddhist Votive Architecture in the Kathmandu Valley. Edition Axel Menges. . Page 92Shakya, Hem Raj. (2004) Sri Svayambhu Mahacaitya. Kathmandu: Svayambhu Vikash Mandala. . Page 319.

 প্রারম্ভিক জীবন 
পুষ্প সুন্দর তুলাধর কাঠমান্ডুর অসন ধলাসিক্বে জন্মগ্রহণ করেন। পিতা শুভ সুন্দর এবং মা মোহন মায়া তুলাধরের দুই পুত্র এবং তিন কন্যার মধ্যে তিনি জ্যেষ্ঠ ছিলেন। তিব্বতের লাসায় ঘোরাসিয়র নামে পরিচিত তাদের পারিবারিক ব্যবসা ছিল। তারা অশ্বচালিত বাহনের মাধ্যমে হিমালয়ের মধ্য দিয়ে নেপাল, তিব্বত ও ভারতে বাণিজ্য পরিচালনা করতেন। এই বাণিজ্য রেশম পথের অন্তর্ভুক্ত ছিল।

এছাড়া ভারতের কলকাতায় তাদের ব্যবসায়িক দপ্তর ছিল। ৪০১/১ আপার চিৎপুর রোডে অবস্থিত ব্যবসা প্রতিষ্ঠানটি পুষ্প সুন্দর কুল রত্ন নামে পরিচিত ছিল। ব্যবসায়িক কাজের জন্য তুলাধর কাঠমান্ডু, লাসা এবং কলকাতায় পুরো সময় অতিবাহিত করতেন। ১৯১৬ খ্রিষ্টাব্দে তিনি ধন মায়া তুলাধরের সাথে বিবাহ বন্ধনে আবদ্ধ হন, যাদের ঘরে তিনটি ছেলে সন্তান জন্ম নেয়।Tuladhar, Kamal Ratna (2011) Caravan to Lhasa: A Merchant of Kathmandu in Traditional Tibet. Kathmandu: Lijala & Tisa. . Page 31.

 অবদান 
পুষ্প সুন্দর তুলাধর ধার্মিক বৌদ্ধ ছিলেন এবং বৌদ্ধ ধর্মের তীর্থস্থানগুলোর উন্নয়নে ব্যাপক অনুদান দেন। এরমধ্যে ১৯১৮ খ্রিষ্টাব্দে পরিচালিত স্বয়ম্ভূর সংস্কার কাজ উল্লেখযোগ্য, যা ছিল ২০১০ খ্রিষ্টাব্দে পরিচালিত নতুন সংস্কার কাজের পূর্বের সর্বশেষ সম্পূর্ণ নবায়ন প্রকল্প। পুষ্প সুন্দর এবং তার চাচাত ভাই হর্ষ সুন্দর ও রাম সুন্দর তুলাধর স্তূপের নিম্নাংশের সংস্কারের খরচ বহন করেন। সংস্কার কাজের অংশ হিসেবে গম্বুজের চূড়ায় অবস্থিত পাঁচটি স্তূপ তাম্রমণ্ডিত করা হয়, পূর্ব অংশে বৈরোচন বুদ্ধের একটি নতুন মূর্তি স্থাপন করা হয়, এবং তারার মূর্তি স্থাপনের জন্য চারটি নতুন মন্দির স্থাপন করা হয়।Shakya, Hem Raj. (2004) Sri Svayambhu Mahacaitya. Kathmandu: Svayambhu Vikash Mandala. . Page 320.

১৯২০ খ্রিষ্টাব্দে তুলাধর পরিবার কাঠমান্ডুর জনবহা মন্দিরের ছাদ সংস্কারের অর্থায়ন করে। প্যাগোডার তিন দিকের নিচু ছাদের টালি তাম্রমণ্ডিত টালি দ্বারা প্রতিস্থাপিত করা হয়।Locke, John Kerr (1980) Karunamaya: The Cult of Avalokitesvara-Matsyendranath in the Valley of Nepal. Kathmandu: Sahayogi Prakashan for Research Centre for Nepal and Asian Studies, Tribhuvan University. Page 134. মন্দিরে জন বহা দিয়াহের একটি চিত্র সংরক্ষিণ করা হয়,Locke, John K. (1985) Buddhist Monasteries of Nepal: A Survey of the Bahas and Bahis of the Kathmandu Valley. Kathmandu: Sahayogi Press. Page 308. যা সংস্কৃত ভাষায় আর্যাবলোকিতেশ্বর (পবিত্র অবলোকিতেশ্বর) নামে পরিচিত। তিনি করুণা ধারণকারী বোধিসত্ত্ব।

 পরবর্তী জীবন 
স্বয়ম্ভূর নির্মাণকাজের সমাপ্তির পর পুষ্প সুন্দর ১৯২৫ খ্রিষ্টাব্দে লাসায় গমন করেন। ১৯৩৫ খ্রিষ্টাব্দে জ্বরাক্রান্ত হন এবং কাঠমান্ডুতে ফিরে আসার জন রওনা দেন। লাসা থেকে রওনা দেওয়ার পর তিব্বতের পথিমধ্যে বাণিজ্য বাহনে তার মৃত্যু হয়।Tuladhar, Kamal Ratna (2011) Caravan to Lhasa: A Merchant of Kathmandu in Traditional Tibet. Kathmandu: Lijala & Tisa. . Page 31.

 আরও দেখুন 
 লাসা নেওয়ার

 তথসূত্র 

বিষয়শ্রেণী:১৮৮৫-এ জন্ম
বিষয়শ্রেণী:১৯৩৫-এ মৃত্যু
বিষয়শ্রেণী:২০শ শতাব্দীর জনহিতৈষী
বিষয়শ্রেণী:নেপালি বণিক
বিষয়শ্রেণী:নেপালি জনহিতৈষী
বিষয়শ্রেণী:কাঠমান্ডুর ব্যক্তি